ZAPISNIK

       sa 7. sjednice Vijeća Gradske četvrti Črnomerec,
održane 16. prosinca 2021., s početkom u 17,00 sati u  Prostoru mjesne samouprave „Ban Keglević“, Slovenska 21 (HVIDRA)                                                
                       


Nazočni članovi Vijeća Gradske četvrti Črnomerec: Dražen Lučanin, Jelena Zenko Milović, Arni Barišić, Tomislav Domes, Josip Jelić, Dubravko Kezić, Maja Kočiš, Jere Meić, Sandra Popara Vučetić, Zdenka Sviben, Ljiljana Peršinec, Lidija Božić, Mislav Barišić, Petar Kriste.

Nenazočni članovi Vijeća Gradske četvrti Črnomerec: Ivan Filipović

Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara predsjednik Vijeća te daje Zapisnik s 6.  sjednica na glasovanje
Zapisnik jednoglasno usvojen.

Predsjednik  daje dnevni red na glasovanje.
 
Jednoglasno usvojen slijedeći

dnevni red


1. Ilica 227, Mjesni odbor „Bartol Kašić“, očitovanje o korištenju prostora, donošenje zaključka
2. Zaključak o prostorima mjesne samouprave, imovinsko pravni status, donošenje zaključka
3. Prijedlog zaključka o obilježavanju Dana Črnomerca
4. Prijedlog zaključka o obnova skulpture „Tri kugle“, na lokaciji Prilaz baruna Filipovića 37
5. Prijedlog zelenih otoka na području Gradske četvrti Črnomerec, donošenje zaključka 
6. Prijedlozi zaključaka sa sjednica Vijeća Mjesnih odbora
7. Donošenje mišljenja po članku 86. Statuta Grada Zagreba
8. Informacije, pitanja i prijedlozi


Ad.1. Ilica 227, Mjesni odbor „Bartol Kašić“, očitovanje o korištenju prostora 

Predsjednik kratko obrazlaže zašto se trži očitovanje na korištenje prostora u Ilici 227 te otvara raspravu.
U raspravi sudjelovali: Ljiljana Peršinec, Zdenka Sviben, Josip Jelić i Arni Barišić.
Predsjednik daje zaključak o očitovanju na poslovni prostor u Ilici 227  .
Jednoglasno donesen



          Z A K LJ U Č A K
             o očitovanju na poslovni prostor u Ilici 227  

1. Vijeće Gradske četvrti Črnomerec je razmotrilo Zaključak Vijeća Mjesnog odbora „Bartol Kašić“ i dopis Gradskog ureda za upravljanje imovinom Grada,  kojim se traži očitovanje o potrebi korištenje poslovnog prostora u Ilici 227, prostor u podrumu 52,83 m2  i 60,02 m2, prostor u uličnom prizemlju 104,34 m2 i dvorana  339,80 m2, ukupne površine 556,99 m2.    
2. Vijeće navedeni prostor nije u mogućnosti urediti i privesti namjeni za korištenje.
Vijeće predlaže da se isti dodjeli Centru za kulturu i film Augusta Cesarec obzirom 
da Centar nema adekvatan prostor potreban za njihove aktivnosti, a za modalitet 
korištenja i održavanja dogovoriti će se naknadno. 
3. Vijeće traži da se u Zaključku o prostorima mjesne samouprave (Službeni glasnik Grda Zagreba 8/17, 1/18, 3/19, 13/19, 14/19, 22/19 i 11/20) u prilogu briše na „X ČRNOMEREC pod rednim brojem 4. „Bartol Kašić“, Ilica 227, 553,99 m2.



Ad.2. Zaključak o prostorima mjesne samouprave, imovinsko pravni status 

Predsjednik  obrazlaže materijale koje smo dobili od Gradskog ureda za upravljanje imovinom Grada, a vezano za prostore koje koriste mjesni odbori, a u vlasništvu su Republike Hrvatske.
Predsjednik daje prijedloge Zaključka na glasovanje.
Jednoglasno donesen 

         Z A K LJ U Č A K
o očitovanju na poslovne prostore u
vlasništvu Republike Hrvatske

1. Vijeće Gradske četvrti Črnomerec je razmotrilo očitovanje o prostorima mjesne samouprave koje koriste mjesni odbori „Ban Keglević“ na adresi Trg Francuske Republike 11, „Bartol Kašić“ na adresi Selska cesta 3,  i „Sveti Duh“ na adresi Sveti Duh 26, a u vlasništvu su Republike Hrvatske te se za iste plaća zakupnina.  
2. Vijeće će na temelju navedenog odustati od korištenja prostora na lokacijama Trg Francuske Republike 11, Selska cesta 3 i Sveti Duh 26, ali u zamjenu traži  adekvatne prostore u vlasništvu Grada Zagreba na adresama: Slovenska ulica 13, Slovenska ulica 23, Trg Francuske Republike 2. 


Ad.3. Prijedlog zaključka o obilježavanju Dana Črnomerca 

Predsjednik riječ daje Zdenki Sviben da obrazlaži prijedlog obilježavanje Dana Črnomerca.
Predsjednik daje na glasanje Zaključak o obilježavanju Dana Črnomerca
Jednoglasno usvojen slijedeći




      Z A K LJ U Č A K
             o obilježavanju Dana Črnomereca 

1. Vijeće Gradske četvrti Črnomerec je razmotrilo prijedlog da obilježi Dan Črnomerca na dan 01. listopada, jer je na taj dan 1862. godine prvi puta stigao vlak na Zagrebački zapadni kolodvor. 


Ad.4. 4.	Prijedlog zaključka o obnova skulpture „Tri kugle“, na lokaciji Prilaz baruna Filipovića 37 

Predsjednik obrazlaže prijedlog uređenja skulpture “ Tri kugle“, autora Ante Jakića, na lokaciji Prilaz baruna Filipovića 37 obzirom da je istu potrebno obnoviti, sanirati postolje i urediti ružičnjak.. 
Jednoglasno usvojen slijedeći

          Z A K LJ U Č A K
             o uređenju skulpture na lokaciji Prilaz baruna Filipovića 37  

1. Vijeće Gradske četvrti Črnomerec je na prijedlog člana vijeća razmotrilo zahtjev uređenja skulpture “ Tri kugle“, autora Ante Jakića, na lokaciji Prilaz baruna Filipovića 37 obzirom da je istu potrebno obnoviti i sanirati postolje (zamijeniti pločice). 
2. Vijeće predlaže nadležnom uredu da navedenu obnovu skulpture i sanaciju postolja uvrsti u prioritete za 2022. godinu.  


Ad.5. Prijedlog zelenih otoka na području Gradske četvrti Črnomerec

Predsjednik kaže da iz Zagrebačkog holdinga podružnica Čistoća stigao dopis koji se traži očitovanje za uklanjanje ili ostavljanje i dopunu zelenih otoka. U prilogu su dostavljeni Zaključci Vijeća Mjesnih odbora te predlaže da se isti prihvate.
Otvara raspravu. 
Predsjednik daje prijedloge Zaključaka na glasovanje.

Jednoglasno usvojeni slijedeći


Z A K LJ U Č A K 
	       		o očitovanju na prijedlog postavljanja/uklanjanja 
          spremnika na zelenim otocima 

1. Vijeće je raspravljalo o prijedlogu Zagrebačkog holdinga d.o.o. Podružnice Čestoće  i Zaključcima Vijeća Mjesnih odbora o postavljanju/uklanjanju spremnika na zelenim otocima.  
2. Vijeće na temelju Zaključaka Vijeća Mjesnih odbora predlaže postavljanje/uklanjanje spremnika kako slijedi:  

1. MO „Ban Keglević“        -   dopuna spremnika za plastiku
2. MO „Bartol Kašić“          -   ukloniti spremnike osim za staklo
3. Gornja Kustošija              -   ukloniti spremnik osim za staklo 
4. MO Jelenovac  		-   dopuna spremnika za plastiku 
5. MO Medvedgrad              -  dopuna spremnika za plastiku	
6. MO „Sveti Duh“ 		-   dopuna spremnika za plastiku	

Jednoglasno usvojen slijedeći 

    Z A K LJ U Č A K 
	       		o prijedlog postavljanja spremnika na zelenim otocima
       na području Mjesnog odbora Kustošija - centar 

1. Vijeće je raspravljalo o prijedlogu i  Zaključku Vijeća Mjesnog odbora Kustošija –  Centar o postavljanju spremnika na zelenim otocima.  
2. Vijeće predlaže postavljenje (vraćanje) zelenog otoka na lokaciju Grmoščica lijeva – Grmoščica desna  te da se, na lokaciji Trg Hrvatskih obrambenih snaga, umjesto spremnika s uskim otvorima postave kontejneri s poklopcem. 

Ad.6. Prijedlozi zaključaka sa sjednica Vijeća Mjesnih odbora

Predsjednik kaže da su u materijalima dobili zaključke Vijeća mjesnih odbora „Sveti Duh“, Medvedgrad i „Ban Keglević“ te iste obrazlaže.
Otvara raspravu. 
Predsjednik daje na glasovanje zaključke.
Jednoglasno doneseni slijedeći zaključci:  

ZAKLJUČAK
     o prijedlogu uklanjanja betonskih prepreka u ulici Čukovići

1. Vijeće je razmotrilo Zaključaka o prijedlogu otvaranju ulice Čukovići – Sveti Duh 170, Vijeća Mjesnog odbora  „Sveti Duh“ odnosno uklanjanju betonskih zapreka Ulica Čukovići je slijepa i izlaz je na ulicu Sveti Duh kod kbr. 136., ali postoji i asfaltirana cesta s komunalnom infrastrukturom (odvodnja, asfalt, javna rasvjeta prema ulici Sveti Duh kod kbr. 180.  
2. Vijeće podržava Zaključak da se uklone betonske barijere kako bi se rasteretio „usko grlo“ na ulazu u ulicu kod ulice Sveti Duh 136, ako isto ne ugrožava sigurnost prometovanja.

ZAKLJUČAK
     o prijedlogu postavljanja uzdignute plohe na pješačkom prijelazu
 u ulici Mikulići kod kbr. 115 
1. Vijeće traži da Vijeća Mjesnog odbora Medvedgrad, po naputku Sektora za promet, dostavi anketu provedenu kod građana koji stanuju u neposrednoj blizini u ulici Mikulići kod kbr. 115, kako bi se postavila uzdignuta ploha s pješačkim prijelazom. 
ZAKLJUČAK
o dopuni Zaključka o prijedlogu izrade prometnog elaborata 
za područje Mjesnog odbora „Ban Keglević“
1. Vijeće je raspravljalo o planiranom arhitektonsko-urbanističkom natječaju za uređenje Trga Franje Tuđmana i Trga Republike Francuske te nedostatku parkirališnih kapaciteta u okolici te traži dopunu Zaključka o prijedlogu izrade prometnog elaborata za područje Mjesnog odbora „Ban Keglević“, KLASA:026-02/21-01/237, UBROJ: 251-06-11-3-21-6, od 23. rujna 2021. 
2. Vijeće traži da se  obrati pozornost na mogućnost izgradnje više etažne garaže na mjestu postojećeg parkirališta u  Reljkovićevoj  ulici kako bi taj prometni elaborat bio dio podloge za izradu idejnog rješenja i projektne dokumentacije za uređenja Trga dr. Franje Tuđmana i Trga Francuske Republike.
3. Vijeće predlaže da se pri dopuni elaborata odustane od ideje izgradnje tunela istok–zapad koji bi prolazili ispod zelene površine Trga dr. Franje Tuđmana zbog konzervatorskih uvjeta Gradskog zavoda za zaštitu spomenika kulture i prirode.

Ad.11. Informacije, pitanja i prijedlozi

Predsjednik informira članove vijeća o
· održanom sastanku vezano za izgradnju pothodnika na području Zapadnog kolodvora, 
· izvedenim radovima u Zaprešičkoj ulici 

	


Sjednica je završila u 18:10 sati
Zapisnik sastavila:
Snježana Ordanić	
				
KLASA: 026-02/21-001/312
URBROJ: 251-06-11-3-21-3 
Zagreb, 16. prosinca 2021.

								 Predsjednik Vijeća
                                                                                 	      Gradske četvrti Črnomerec

							              Dražen Lučanin

